బెంగళూరు: ట్రిపుల్ తలాక్ ముమ్మాటికీ లింగవివక్షకు చెందిన అంశమేనని కేంద్ర మంత్రి ఎం.వెంకయ్యనాయుడు అన్నారు. అవసరమైతే ట్రిపుల్ తలాక్ను నిషేధిస్తూ చట్టం తెస్తామని అన్నారు.  'ట్రిపుల్ తలాక్ అనేది మతానికి సంబంధించిన అంశం కాదు. లింగ వివక్షకు చెందిన అంశం. దీనికి ముగింపు పలకడానికి సమాజం, ముస్లింలు ముందుకు రావాలి' అని ఆయన అన్నారు. ట్రిపుల్ తలాక్ అంశంపై సుప్రీంకోర్టు విచారణ జరుపుతోందని, ట్రిపుల్ తలాక్కు ముగింపు పలకాలని కేంద్రం చాలా స్పష్టంగా తన వాదన వినిపించిందని చెప్పారు. అవసరమైతే ప్రభుత్వం ఒక చట్టాన్ని కూడా తీసుకువస్తుందని, దీనికి ముందు ముస్లిం కమ్యూనిటీ తగినవిధంగా స్పందించి ఒక నిర్ణయానికి రావాల్సి ఉంటుందని అన్నారు. శనివారంనాడు ఆంధ్రప్రదేశ్ రాజధాని అమరావతిలోనూ వెంకయ్యనాయుడు ట్రిపుల్ తలాక్ అంశాన్ని ప్రస్తావిస్తూ, మూడుసార్లు తలాక్ చెప్పి మహిళలకు విడాకులిచ్చే పద్దతిని ముస్లిం మతస్థులు మార్చుకోవడంలో విఫలమైతే ప్రభుత్వమే ఒక చట్టం (ట్రిపుల్ తలాక్ను నిషేధిస్తూ) తెస్తుందని అన్నారు. కాగా, ట్రిపుల్ తలాక్ చట్టబద్ధతపై విచారణ జరుపుతున్న సుప్రీంకోర్టు ఐదుగురు సభ్యుల బెంచ్ గత గురువారంనాడు తీర్పును రిజర్వ్ చేసింది.
bengaluru: triple talak mummatiki lingavivakshaku chendina amsamenani kendra mantri em.venkayyanaayudu annaru. avasaramaite triple talaaknu nishedhistuu chattam testaamani annaru.  'triple talak anedi mataaniki sambandhinchina amsam kaadu. linga vivakshaku chendina amsam. deeniki mugimpu palakadaaniki samajam, muslimlu munduku ravali' ani aayana annaru. triple talak amsampai supreenkortu vichaarana jaruputondani, triple talaakku mugimpu palakaalani kendram chala spashtamgaa tana vaadana vinipinchindani cheppaaru. avasaramaite prabhutvam oka chattaanni kuudaa teesukuvastundani, deeniki mundu muslim community taginavidhamgaa spandinchi oka nirnayaaniki ravalsi untundani annaru. sanivaaramnaadu andhrapradesh rajadhani amaraavatiloonuu venkayyanaayudu triple talak amsaanni prastaavistuu, moodusaarlu talak cheppi mahilalaku vidaakulichhe paddatini muslim matasthulu marchukovadamlo viphalamaithe prabhutvame oka chattam (triple talaaknu nishedhistuu) testundani annaru. kaga, triple talak chattabaddhatapai vichaarana jaruputunna supreenkortu aiduguru sabhyula bench gatha guruvaaramnaadu teerpunu rizerv chesindi.